**Prskavky zimného obdobia**

Snehová nádielka z neba nám padá,

rozprávkovú perinu natriasa Perinbaba.

Pod bielymi vločkami krajina spí,

ľahučko prikrytá, tíško si sní.

S chladivým výdychom mrázik si šantí,

na okná ozdoby kryštálové kreslí.

Ľadová kráľovná prevetrá sane,

už rok sa vo svojom kráľovstve tešila na ne.

Škriatkovia v čiapočkách chystajú dary,

v dielničke teplučkej dejú sa čary.

Poslušné detičky sa nedočkavo tešia,

neposlušné dúfajú, že sa ešte zlepšia.

Kúzlo sviatočného obdobia patrí nám všetkým,

úprimne, zo srdca, prajem vám ho priehrštím veľkým.

Vianoce prežite v láske a šťastí,

Nový rok oslávte s predsavzatím radosti, pokoja a slasti.

Daniela Bajčiová, 8.A